Μείναμε στο σπίτι δύο ζευγάρια για δύο βράδια. Το σπίτι είναι υπέροχο, κλασικό κυκλαδίτικο με τρία πατώματα, ευρύχωρο με δύο μπάνια και κατάλληλο για παρέα 4-5 ατόμων αλλά και οικογένειες με μεγαλύτερα παιδιά. Στο εσωτερικό του υπάρχει μια ξύλινη στριφογυριστή σκάλα που ενώνει τους ορόφους και ίσως είναι λίγο κουραστική για άτομα μεγαλύτερης ηλικίας. Ωστόσο, η θέα από το μπαλκόνι του επάνω ορόφου σε ανταμοίβει πλήρως. Ο χώρος ήταν πολύ καθαρός και οι παροχές ήταν αρκετά ικανοποιητικές. Επίσης, η τοποθεσία είναι εξαιρετική καθώς το σπίτι βρίσκεται στο κέντρο της Χώρας, πολύ κοντά στα μαγαζάκια, τα καφέ και τα εστιατόρια αυτής. Στα μόνα αρνητικά θα τόνιζα τη χαμηλή πίεση του νερού στο πάνω μπάνιο και τα λίγο άβολα στρώματα. Βέβαια, όλα τα υπόλοιπα αντισταθμίζουν κάθε αρνητικό στοιχείο. Ευχαριστούμε πολύ για τη φιλοξενία και ελπίζουμε να επισκεφτούμε την Κύθνο ξανά!